કિમ જોંગ-ઉને મંત્રણા દરમિયાન કોરિયાની એક હજાર વર્ષ જૂની સંસ્કૃત્તિ અને પરંપરાની વાત કાઢી હતી. મૂળભૂત રીતે આપણે હજીય એક જ છીએ અને કૃત્રિમ રીતે વિશ્વની સત્તાઓએ ભાગલા પાડ્યા છે તે ભૂંસી નાખીએ તેવો ટોન તેમનો હતો. જોકે આ ટોનમાં પશ્ચિમના વિશ્લેષકોએ ચાલાકી જોઈ છે. તેમનું કહેવું છે કે દક્ષિણ કોરિયા અમેરિકા તરફ વધુ ના ઢળે, ખ્રિસ્તી સંસ્કૃત્તિને મહત્ત્વ ના આપે તેવું દેખાડવાનો પણ પ્રયાસ તેમાં હતો.